شەفەق نیوز/ عەباس ساڵحی وەزیر رووشنهویری و رینمای ئیسلامی
ئیران، ئمڕوو دووشەممە، وت؛ بزووتنەوەی تاڵیبان شەپۆلیگ ئایدۆلۆژیە نەگ حزبیگ سیاسی.
ئەوەیش وەگەرد دەسناین تاڵیبان بەیان فرەی ناوچەیل ئەفغانستان
تیەێد، وەگەرد کابول پایتەختیش،  ودەس نابان
گشت توانایل وڵاتەگە، و نیازی لە دروسکردن حکومەت نوویگ.
ساڵحی لەبانی تویتەر نووسان: حزبە سیاسیەیلە هەڵوێست خوەیان
وەگورەی خوازین سیاسی ئاڵشت کەن، و لەڕی رەسین وە حکومڕانی، باوجی شەپۆلە هویریەیلە
وە وەخت کوڵیگ ئاڵشت نێەوون.
وتیش؛ شایەت ئەوانە رەفتار خوەیان ئاڵشت بکەن، وەلی بنەمایانەی
وەچەسپیاگ مینێد، و رینمایل تاڵیبان هیمان جوور جارانیە.
